b'\n_START_ARTICLE_\nRabljeno olje\n_START_SECTION_\nRazlikovanje med odpadnim in izrabljenim oljem\n_START_PARAGRAPH_\nUS EPA opredeljuje "izrabljeno olje" kot katerokoli fosilno ali sinteti\xc4\x8dno olje, ki je \xc5\xbee bilo uporabljano. "Odpadno olje" je olje, ki je bilo kontaminirano z razli\xc4\x8dnimi snovmi, ki sicer niso nevarne, vendar je zaradi tega olje postalo neprimerno za prvotni namen uporabe. Katerokoli olje, ki je bilo onesna\xc5\xbeeno z nevarnimi odpadki, je samo po sebi nevaren odpadek in mora biti obravnavan in odstranjen v skladu z EPA standardi za ravnanje z nevarnimi odpadki. Da se izognemo okoljskim problemom, zahtevata tako odpadno olje kot tudi izrabljeno olje ustrezno recikliranje oziroma odlaganje.\n_START_SECTION_\nPrimeri odpadnega olja\n_START_PARAGRAPH_\nNekateri izmed proizvodov, ki so po uporabi lahko ozna\xc4\x8deni kot izrabljeno olje, so: hidravli\xc4\x8dno olje, transmisijska olja, zavorna olja, motorna olja, olje za menjalnike, razli\xc4\x8dna sinteti\xc4\x8dna olja ter razredi 1, 2, 3 in 4 kurilnega olja.\n_START_SECTION_\nOdlaganje odpadnega olja\n_START_PARAGRAPH_\nOdpadna olja se lahko odlagajo na razli\xc4\x8dne na\xc4\x8dine, vklju\xc4\x8dno z dostavo olja institucijam, ki so poobla\xc5\xa1\xc4\x8dene za ravnanje z njim (na primer nekateri lokalni industrijski obrati ali odpadi). Lahko ga tudi uporabimo kot kurilno olje; nekatera olja za to niso primerna, nekatera pa lahko se\xc5\xbeigamo v industrijskih kotlih ali pe\xc4\x8deh in temu namenjenih se\xc5\xbeigalnicah odpadkov. Lahko pa ga tudi prodamo in nato se\xc5\xbeigamo z namenom pridobivanja energije v temu namenjenih industrijskih kotilh. Olja, ki tem specifikacijam ne ustrezajo, imajo po navadi plameni\xc5\xa1\xc4\x8de ni\xc5\xbeje od 37,8\xc2\xb0C ali vsebujejo vsaj (najmanj\xc5\xa1e) koli\xc4\x8dine naslednjih snovi: 5 ppm arzena, 2 ppm kadmija, 10 ppm kroma, 100 ppm svinca ali skupno koli\xc4\x8dino halogenskih elementov, ve\xc4\x8djo od 4000 ppm.\n_START_SECTION_\nSkladi\xc5\xa1\xc4\x8denje in ravnanje z odpadnim oljem\n_START_PARAGRAPH_\n\xc4\x8ce \xc5\xbeelimo se\xc5\xbeigati odpadno olje na kraju samem, ga moramo najprej shranjevati v primernih posodh ali zabojnikih nad ali pod zemljo. Posode morajo biti v dobrem stanju, ne smejo pu\xc5\xa1\xc4\x8dati, ozna\xc4\x8dene morajo biti z oznako\xc2\xa0\xc2\xbbOdpadno olje\xc2\xab, poleg tega pa moramo imeti na\xc4\x8drt za prepre\xc4\x8devanje razlitja olja ter na\xc4\x8drt za zadzor in ukrepe ob nesre\xc4\x8di.\n_START_SECTION_\nPe\xc4\x8di in kotli za odpadna olja\n_START_PARAGRAPH_\nPe\xc4\x8d za odpadna olja po navadi slu\xc5\xbei za namen ogrevanja in deluje na odpadna olja, ki ne vsebujejo nevarnih snovi, kot to predpisuje EPA. Pe\xc4\x8di za odpadna olja se poleg ogrevanja lahko uporabljajo tudi v druge industrijske namene.'